"Setswana Puo ya gae (HL)/P2 6 DBE/Ngwanaitseele 2019 NSC – Kaedi ya go tshwaya  Balekane ba gagwe ba ne ba mo sotla ba mmitsa ka maina a tshotlo jaaka Rooijan, Lekutwane le ga se morwa ke Morolong gonne a ne a farologane le bana ba bangwe ka tshobotsi (moriri le mmala). Motswagauteng o atlega mo botshelong ka ena a sa bee ope molato, a sa nyatse batho e bile a sa ipusolosetse bosula le fa batho ba mo sotla le go sa mo amogele ka ntlha ya tshobotsi ya gagwe.  Mosala, malomaagwe Motswagauteng, o mo sotla le go mo amoga lotlhe leruo le a le tshwaetsweng, ka gore Puso le Mosadimogolo Ijelele ba sa mo tlogelela sepe. Motswagauteng o tsaya tshweetso ya go sa boele gae ka a ne a itse gore Mosala o ya go mo lobela dintsi fa a sa bone podi e a e timeditseng.  Go ngweega ga gagwe mo gae go mo tswela mosola gonne kwa a neng a tshela gona mo mebileng, o kopana le Sepoko yo le ena a neng a nna kwa mebileng, mme a mo rotloetsa go tsena sekolo. O feleleditse a falotse mophato wa borobedi go supa fa lemorago la go nna mo mebileng le sa mo kgoreletsa go atlega.  Kobbie Swanepoel o feleletsa a batlana le Motswagauteng morago ga loso lwa ga nkokoagwe, maikaelelo e le go mo ema nokeng ka ntlha ya boineelo le botshepegi jo mmaagwemogolo a mo diretseng ka jona mo nakong e telele e a neng a mo direla ka yona. Morago ga go mmona, o boela nae kwa Foreiborogo jaaka fa a mo tsaya jaaka morwae, a bo a mo romela kwa sekolong sa basweu go tsweletsa dithuto tsa gagwe, go supa fa lemorago la gagwe le se na seabe mo go atlegeng ga gagwe gonne khutsanyana e e sa sweng e a bo e letile monono le go tshela ka mašwi a merakana.  Jan Smook, lefatlha la ga rraagwe, o ne a feleletsa a ithaopa go thusa mmaSwanepoel ka dithuto tsa ga Motswagauteng ka e le ngwana wa ga mogoloe, mme se ke sesupo sa gore, lemorago le o iphitlhelang mo go lona ga le ka ke la go ema pele mo go atlegeng ga gago mo botshelong.  Gona mo seemong sa gagwe sa kwa sekolong sa kwa Foreiborogo, jaaka e ne e le moithuti yo o neng a tlhaolwa gonne e ne e se mosweu kgotsa wa lotso lwa bona, kwa bokhutlong o tlisa kagiso magareng ga Basweu le Bantsho. O ne a tshwara Koot ka seatla, mme a tlhabeletsa pina ya bosetšhaba, botlhe ba tshwarana ka diatla go supa fa a kopantse merafe e e neng e itaana ka noga e tshela. [25]  Motswagauteng o ne a fenya ditshotlo le dikgobo tse a neng a iphitlhela mo go tsona ka ntlha ya go sa amogelwe mo setšhabeng sa ga rantsho gonne a ne a farologana naso ka dipopego. POTSO 7: DIPOTSO TSE DIKHUTSHWANE LEBA SEIPONE – K Kgatea 7.1 Jankie Smook (1) 7.2 O ne a tshaba batho ba ba kileng ba mo teketa gonne Kabo a ne a mo lomile tsebe a boifa gore ba tlile go mo tlhasela/O tshaba lepodisi le le neng le mo disitse kwa bookelong ka gore a ne a le bone kwa ga Mokwepa. (2) 7.3 O kopane le Motswagauteng yo a sa bolong go mmatla e bile a setse a tswa go boa kwa Motsitlane. (2) Kwalololo e ileditswe Phetla"